Huijauksia.
Epäaitoja.
Niitä on kaikkialla.
Jotkut on helppo huomata.
HUIJAUS - LOCH NESSIN HIRVIÖ
Joidenkin tajuaminen kesti kauemmin.
HUULISYNKKAUSSKANDAALI PAKOTTAA PALAUTTAMAAN GRAMMYN
Valuutastamme...
Tämä hemmo näyttää minulta.
...laitteisiimme.
Lääkkeistämme pukemiimme liikemerkillä varustettuihin tuotteisiin.
Väärennökset imevät miljardeja dollareita vuodessa
maailmantaloudesta.
Niiden hämmästyttävä kyky matkia onnistuneesti aitoa
antaa niille niiden voimansa.
Ne voivat heikentää miljoonien dollarien brändejä,
tuhota luottamuksen hallituksiin
ja kustantaa todella pahoja rikoksia.
Terroristit voivat käyttää väärennöksiä hyökkäyksensä rahoittamiseen.
Hyvät hyssykät!
Miten väärentäjät onnistuvat?
Otamme selvää.
Kyllä, tämä on väärennös.
Aivan kuin äitisi.
Mitä?
VÄÄRENTÄMINEN KAATAA TALOUKSIA (JA AUTTAA NIITÄ MYÖS)
Piti siitä tai ei, raha yhdistää meitä kaikkia.
Olen Kal Penn. Tutkin tätä valtavaa petoa,
joka on maailmantalous.
Tämä valtava peto, joka on maailmantalous
Raha. Maksamme sillä velkamme,
ostamme sillä viihdettä ja säästämme sitä pahan päivän varalle.
Mutta USA:ssa on ollut väärennettyä rahaa kierrossa
lähes yhtä kauan kuin aitoa rahaa.
Kuka suojelee valuuttaamme,
kun väärentäjät käyvät seteliemme kimppuun?
Olen maamme pääkaupungissa ottamassa selvää.
SALAINEN PALVELU
-Tervetuloa salaisen palvelun päämajaan. -Kiitos.
Tässä rakennuksessa ovat kaikki salaisen palvelun päähaarat.
Se selittää kaikki rappuset.
Tämä on salaisen palvelun agentti Trent Everett.
SALAISEN PALVELUN ERIKOISAGENTTI
Tältä he näyttävät ilman aurinkolaseja ja korvanappeja.
Monet eivät tiedä, että salainen palvelu
jahtaa väärennettyä rahaa.
Kaikki luulevat, että te pelkästään suojelette presidenttiä perheineen.
Salainen palvelu perustettiin
sisällissodan lopulla.
Asiakirjojen mukaan 30-50 %
kierrossa olevasta rahasta oli väärennettyä.
-Vau. Niinkö paljon? -Niin.
Siispä 14.4.1865
presidentti Abraham Lincoln alkoi luonnostella ideaa
salaisen palvelun luomisesta.
Myöhemmin sinä iltana lakiesitys salaisen palvelun luomisesta
levitettynä työpöydälleen
Abraham Lincoln lähti Valkoisesta talosta Ford's Theatreen,
jossa John Wilkes Booth lopulta murhasi hänet.
Sisällissodan aikaan USA:lla ei ollut yhtenäistä valuuttaa.
Pankit saivat laskea liikkeelle minkä summan hyvänsä mihin tyyliin hyvänsä.
Se teki väärentämisestä helppoa.
Liiat väärennetyt setelit johtivat pian inflaatioon.
Hinta puolelle kilolle teetä nousi 35 dollariin,
kun jauhotynnyri saattoi maksaa tuhat dollaria.
Se johti USA:n ensimmäiseen todelliseen toimenpiteeseen
päihittää väärentäminen.
Seuraavasta osasta sinä pidät.
Tapaat yhden työtovereistani, Irinan,
joka on asiakirja-analyytikkomme.
Tervetuloa rikostutkimusosastolle.
Kiitos.
Vien sinut näytekirjastoomme.
Katsomme väärennöskokoelmaa,
joka salaisella palvelulla on täällä.
Katsomme rahoja.
Irina Geimanin työ on varmistaa,
että valtiomme valuuttajärjestelmiä suojellaan.
Salainen palvelu näkee noin 2,5 miljoonaa
väärennettyä rahaa vuosittain.
Mitä tulee rahaan, Irina on tosissaan.
VÄÄRENNETTYJEN ASIAKIRJOJEN ASIANTUNTIJA
Olen laittanut esille pari väärennöstä
ja kaksi aitoa.
Nämä ovat aitoja.
-Selvä. -Saat pidellä niitä.
-Paljon kiitoksia. -Ei, kamu.
-Eikö? -Et saa tehdä noin.
Salaisen palvelun syntymästä lähtien
Amerikka on kilpaillut väärentäjiä vastaan
suojellakseen rahaamme ja amerikkalaisten luottamusta siihen.
Tässä on helposti muistettavia turvaominaisuuksia.
Jos katsomme sitä läpäisevällä valolla,
näemme, että paperin sisään on tehty kuvia.
Tuossa on suuri numero viisi.
Ja vasemmalla kolme pientä vitosta.
Pieni kapea nauha
on muotokuvan oikealla puolella.
Siistiä.
100 dollarin setelissämme on lisäominaisuus, 3D-liikenauha.
Jos kallistaa seteliä loitommaksi ja takaisin,
kuvat liikkuvat ylös ja alas.
Tämän takia kaupassa pelimiesten rahoja
-katsotaan näin. -Niin.
Ennen kuin sanotaan, ettei satasia hyväksytä.
Tässä on muita väärennöksiä, joita olemme nähneet paljon.
Pistääkö mikään niissä silmään?
Edes Ben Franklin ei näytä vakuuttuneen tästä.
Tässä Grant sai tietää, kuinka monta etelävaltioiden patsasta on.
Hetkonen. Tämä hemmo muistuttaa minua
enemmän kuin Abraham Lincolnia.
Valtava osa salaisen palvelun työstä on koulutusta.
Pidämme yhteyttä
ja matkustamme maailmalla opettamassa,
miten aito raha tunnistetaan.
Väärentäjien kehittyessä
USA:n on täytynyt keksiä uusia turvaominaisuuksia
varmistamaan, ettei rahaa voi väärentää.
Ilman heidän toimiaan maan voisivat vallata
väärentäjänerot, jotka haluavat tuhota talouden.
Tervehdys, maailman kansalaiset.
Olen Väärentäjä.
Horjutan maailman hallituksia.
En ydinkärjillä
vaan yksinkertaisella kopiokoneella.
Voin aiheuttaa inflaation nappia painamalla.
Epäiletkö? Kysypä Jugoslavialta.
Juuri niin. Sitä ei enää ole!
Väärennetyt setelit rampauttivat Jugoslavian talouden
keskellä sisällissotaa!
Et pärjää minulle, Milošević.
Roistot pienennyssäteineen ovat niin pikkumaisia.
Kutistan lompakossasi olevien seteleiden arvon
tekemällä omiani.
Pommit ovat niin alkukantaisia.
Seteleiden pudottaminen voi tuottaa yhtä paljon vahinkoa.
Jos ei, niin miksi Hitler teki vääriä brittipuntia 2. maailmansodassa?
Bank of Englandin täytyi poistaa kaikki yli viiden punnan setelit!
SAKSA PUDOTTAA VÄÄRÄÄ RAHAA!
Kohteinani ovat käteistaloudet. Satutan maapallon köyhimpiä.
Jos löydät jonkun minua pahemman, haluaisin tavata hänet.
Jotta voin kopioida hänet massatuotantoon!
Paikoillasi, senkin väärentäjä.
Olen Väärentäjä.
Kopiokissa, hyökkää!
Kunpa en olisi kloonannut sinua.
Nyt joudut oikeuden eteen, Väärentäjä.
Mitä? Mihin hän katosi?
Senkin hölmö! Olen kaikkialla.
Varsinkin käteistalouksissa!
INTIA
Intiassa on yli 1,3 miljardia asukasta.
Useimmat maksutapahtumat tehdään käteisellä,
mikä tekee maasta erityisen haavoittuvan
väärentämisen horjuttaville vaikutuksille.
Mitä voin tehdä näillä vanhoilla seteleillä?
Niillä ei voi ostaa mitään. Niillä ei ole arvoa.
Eikö kukaan ota näitä?
Ei. Intian hallitus on mitätöinyt ne.
Mitä voin tehdä niillä?
Voitte repiä ne.
Näillä ei voi ostaa edes rupian arvoista asiaa hänen mukaansa.
Miksi valtavasti Intian valuuttaa
tuli yhtäkkiä arvottomaksi?
Vuonna 2015 Intia koki hälyttävän nousun
väärennettyjen rupioiden määrässä,
erityisesti 500 ja 1 000 rupian seteleissä.
Suuri osa niistä syötettiin tahallisesti Pakistanista
Intian talouden horjuttamiseksi.
Vuonna 2016 kansakuntaa järkyttäneellä vedolla...
ODOTTAKAA PÄÄMINISTERIN PUHETTA ENGLANNIKSI
...maan pääministeri ryhtyi toimiin
Intian valuutan suojelemiseksi.
Viholliset rajan takaa...
PÄÄMINISTERI NARENDA MODI - 8.11.2016
...ovat pyörittäneet toimintaansa käyttämällä väärennettyjä seteleitä.
Väärennettyä rahaa, väärennettyjä seteleitä
ja terrorismia.
Murtaaksemme korruption ja pimeän rahan otteen
olemme päättäneet, että 500 rupian
ja 1 000 rupian setelit,
jotka ovat nyt käytössä,
eivät ole enää laillisia maksuvälineitä
alkaen keskiyöstä tänään.
Pääministerin tekoa sanotaan kierrosta poistamiseksi.
Se ei ole uusi käsite.
Valtiot käyttivät sitä aiemmin taistelussa inflaatiota
ja veronkiertäjiä vastaan,
mutta ei väärentäjiä vastaan.
Ei ole syytä paniikkiin.
Ymmärtääksesi miten se toimii
kuvittele, jos tänä iltana USA:n hallitus kertoisi,
etteivät 20, 50 ja 100 dollarin setelisi enää kelpaakaan.
Juuri niin tapahtui yli 85 %:lle Intian valuutasta.
Pääministeri yritti suojella Intian taloutta
vääriltä seteleiltä
heittämällä hyvät pois huonojen mukana,
mutta sillä oli epätoivottuja seuraamuksia.
RAHOITUSANALYYTIKKO
Gargi Bhattacharjee on rahoitusanalyytikko,
jolla oli eturivin paikka vuoden 2016 kierrosta poistamiseen
ja sen vaikutuksiin Intian väestöön.
Miten kierrosta poistaminen vaikutti näihin tyyppeihin?
Valtavasti.
Kaikille täällä näkemillesi maksetaan käteisellä.
Heille ei voi maksaa sekillä,
koska loppujen lopuksi sillä ei ole arvoa heille.
Miten kuulit kierrosta poistamisesta?
Miten se sai jalansijan?
Siitä puhuttiin TV:ssä.
Kello 20.00 uutisissa. Yhtäkkiä Narendra Modi puhui,
pääministeri.
Hän puhui siitä, että tiettyjä seteleitä ei enää ollut
siitä hetkestä lähtien.
Syyksi annettiin se,
että väärennetty raha pitää pysäyttää.
Vähitellen, puolen tunnin, 45 minuutin jälkeen
näin pitkät jonot
kaikilla pankkiautomaateilla.
He eivät ymmärtäneet, mitä oli tapahtumassa.
Se oli sekasortoa.
Maa ei ollut valmis pääministerin määräämään liikkeeseen.
Päivitettyä rahaa painettiin,
mutta uudet setelit loppuivat pian pankkiautomaateista,
ja osa niistä ei edes mahtunut automaatteihin.
Tämän takia tapahtui kuolemia.
Yhtäkkiä henkilö syrjäseudulla
oli vararikossa.
Viljelijöitä ja työläisiä on kuollut,
koska heillä ei ollut rahaa elämiseen.
Mitä he syövät? Miten he ruokkivat lapsensa?
Kuoliko ihmisiä tämän takia?
Tietenkin.
Kierrosta poistaminen johti moniin muihin asioihin
väärennettyyn rahaan keskittymisen lisäksi.
Miksi tämä tapahtui?
Intialla on uskomattoman lahjakkaita taloustieteilijöitä.
Ketkä neuvoivat pääministeriä?
Miksi tehtiin niin äärimmäinen toimenpide?
Sanotaan, että kahdeksasta kymmeneen henkilöä
tiesi kierrosta poistamisesta.
Mutta henkilö nimeltä hra Anil Bokil
ilmeisesti esitteli idean pääministerille.
Mutta se ei tapahtunut esitellyllä tavalla.
Tämä on Anil Bokil.
KIERROSTAPOISTAMISPOLITIIKAN ARKKITEHTI
Hänet tunnetaan Guru-setänä.
Hän väittää tehtäväkseen pelastaa Intian talous.
Hän kehitti teorian, että Intian talouskriisi
voitiin ratkaista kierrosta poistamisella.
Saadakseen uskottavuutta teorialleen
hän teki samoin kuin kaikki muutkin.
Hän rakensi PowerPoint-esityksen.
Guru-setä esitti tämän PowerPointin
tyrkyttäen kierrosta poistamisen hyötyjä
ympäri Intiaa.
Lopulta hän onnistui saamaan
yhdeksän minuutin tapaamisen pian pääministeriksi tulevan Modin kanssa.
Modi päätti pitää kuulemastaan
siitä huolimatta, ettei Guru-setä ole taloustieteilijä
eikä hallituksen jäsen,
eikä hänellä ole mitään taustaa politiikan suunnittelussa.
Hei.
Tapaan Guru-sedän ja hänen aivoriihiseuralaisensa,
joka tunnetaan ArthaKrantina.
Hänen pieni ryhmänsä on onnistunut vaikuttamaan
paljon Intian talousajatteluun.
-Hei, kaverit. Miten voitte? -Päivää.
Olen työskennellyt täällä aiemmin.
En päässyt Intiaan ajoissa...
Menetit siis ne.
Minulla on nämä kaikki.
Melkein 400 dollarin arvosta.
Ne ovat arvottomia.
Ei ole kultakantaa takaamassa niitä.
-Olen siis kusessa. -Niin.
Selvä.
Miten kierrosta poistamisen toteutus
ja tämä taloudellinen rakennemuutos
liittyvät väärennettyyn rahaan?
Raha Intiassa on hyvin jalostamatonta.
Me käytämme enemmän käteistä kuin sähköistä rahaa.
Sähköinen raha on kehittynyt rahan muoto,
joka on tilivelvollista.
Mutta kun käyttää käteistä,
jokaisesta transaktiosta ei jää jälkiä.
Väärentäminen oli siis tärkeä asia, jota piti käsitellä.
Miten sitä käsiteltiin
ja mikä oli ero ehdottamallasi kierrosta poistamisella
ja todellisuudella, miten Modin hallitus toteutti sen?
Emme odottaneet, että 86 % rahakannastamme
poistettaisiin kerralla.
Ehdotimme vain 1 000 rupian seteleiden poistamista.
Puolen vuoden jälkeen voitaisiin poistaa 500 setelit.
Mutta tapahtunut oli täysi leikkaus.
Se loi paljon tuskaa yhteiskuntaan.
Mutta operaatio oli tarpeellinen.
Jos valtio menee näin pitkälle taistelussa väärää rahaa vastaan
ja pelastaakseen taloutensa,
hyödyn on parasta olla merkittävä.
Siinä on paljon sulateltavaa,
joten tapaan paikallisen yhtiön omistajan saadakseni selville lisää
ja vähentääkseni stressiä.
-Vikash. -Hei.
YHTIÖN OMISTAJA
Vikash Kapur johtaa intialaista tuotantoyhtiötä,
joka on kokenut suoraan kierrosta poistamisen vaikutukset.
Mitä mieltä hän on pääministerin muutoksista?
Hän teki sen oikein.
Vaatii rohkeutta kertoa 1,3 miljardille ihmiselle,
että heidän rahansa on arvotonta.
Hänen asemassaan olisin tehnyt samoin,
koska olen kohdannut väärennettyjä seteleitä.
Kun tallettaa väärennettyä rahaa pankkiin,
ei tiedä siitä,
mutta heillä on laitteet niiden tarkistamiseen.
Jos he löytävät väärän setelin,
he kertovat sen olevan väärä, ja menettää rahan.
Menettää rahan, kyllä.
Kun rahat poistettiin kierrosta,
paljastui monia tarinoita
ja totuus tuli ilmi,
että oli niin paljon väärennettyä rahaa,
joka oli päässyt järjestelmään
ja maahan.
Mitä haasteita näit
keskiluokan alapuolella?
Se oli tuskallista.
Meidän täytyi jonottaa.
Ihmiset joutuivat ottamaan vapaata töistään.
Se oli rankkaa.
Mutta katson suurempaa kuvaa.
Sen tapahtumisen jälkeen
veronmaksajien määrä on tuplaantunut.
Sanotko, että ihmiset maksavat enemmän veroja,
koska joutuivat avaamaan pankkitilejä
ja nyt on tietoja heidän tuloistaan?
Täsmälleen. Ja siitä on tehty helppoa.
On verkkomaksuja ja tilin avaamisia
kylissä asti.
Se auttaa myös ihmisiä ymmärtämään taloutta.
Se opettaa heitä.
Heitä opetetaan toimimaan todellisessa maailmassa.
Vahvistat, että eri sosioekonomisissa ryhmissä
oli rankkaa,
mutta myös sen, että sen täytyi tapahtua,
koska ei ollut muuta tapaa päästä eroon...
Kyllä.
Vahvistan sen ehdottomasti.
Koska oli korkea aika.
Kun näin tapahtuu,
se auttaa hallitusta tekemään enemmän.
Paremmat hoitotoimenpiteet, infrastruktuurit,
tiet ja koulut.
Jos hallituksella on rahaa, se voi maksaa parempia palkkoja.
Saa parempia opettajia.
Lapset alkavat käydä julkisia kouluja. Kaikki kasvaa.
Kaikki nämä asiat lisääntyvät,
mikä on mielestäni hienoa
ja tarpeellista maalle.
Mikä on Intian tilanne nyt
kaiken sen vaivan jälkeen?
Onko väärennysongelma ohi?
Ei oikeastaan.
Uusia seteleitä on jo onnistuttu väärentämään.
KIERROSTA POISTAMINEN EI ESTÄNYT VÄÄRENTÄMISTÄ
Olisiko Intia voinut hoitaa ongelman toisin?
KALIFORNIA
Vastassaan oma väärennysongelmansa
Euroopan unioni otti eri lähestymistavan
ja yritti tehdä väärennetyt setelit helpommiksi huomata.
Tämä on siistiä.
Tämä on neurotieteilijän toimisto.
-Piilo. -Piilo.
Täsmälleen. Niin.
David Eagleman on neurotieteen professori Stanfordin yliopistossa.
Hänen labransa näyttää olevan Sky Mallin salainen päämaja.
Vuonna 2013 Euroopan keskuspankki palkkasi hänet
suunnittelemaan väärentämistä estävän setelin
hyödyntäen hänen tietojaan aistien korvaamisesta
ja aivojen muovautuvuudesta.
Meillä on varmasti paljon yhteistä.
Olet neurotieteilijä.
Miten hitossa neurotieteilijä sekaantuu käteisen suunnitteluun?
NEUROTIETEILIJÄ
Iso osa väärentämisen ymmärtämistä
on ymmärtää, mitä ihmiset näkevät
ja mitä he eivät näe.
Hallitukset käyttävät paljon rahaa turvaominaisuuksiin,
joita ei yleensä näe, ellei sitä todella yritä.
-Mielenkiintoista. -Niin.
Euroopan keskuspankki aloitti kampanjan,
jossa he yrittivät saada ihmiset katsomaan rahaa
ja sanoivat: "Setelin luovuttamisen sijaan
"pysähdy katsomaan sitä ja kiinnitä siihen huomiota."
Osoittautui, ettei se toimi.
Koska jos joku antaa minulle väärennetyn 50 euron setelin,
en tiedä, onko se väärennetty.
Jos annan sen eteenpäin ja se toimii, sillä ei ole merkitystä minulle.
He siis yrittävät selvittää,
miten setelin voi suunnitella paremmin.
Siten he päätyivät neurotieteeseen.
Mitä sinä suosittelit? Mitä he tekivät?
Tein erilaisia ehdotuksia.
Ensimmäinen oli,
että seteleiden pitäisi olla samankokoisia.
-Koska heidän setelinsä ovat... -Täsmälleen.
Heidän setelinsä ovat erikokoisia. Samankokoiset
pakottavat katsomaan niitä sekunnin murto-osan kauemmin,
jolloin huomaa ilmeiset erot.
Kun taas erikokoisissa
tuntee jo tietävänsä, mikä se on, ja antaa sen eteenpäin.
Toinen oli, että heidän seteliensä vesileima
on rakennus.
Meillä ei ole paljon hermoratoja
rakennusten tunnistamiseen.
Kasvojen tunnistamiseen on.
Vesileimat ovat
setelin vaikein kohta väärentää.
He päätyivät laittamaan vesileimaksi Europen,
myyttisen hahmon.
Kolmas suositukseni
oli, että setelissä on paljon huomiota vieviä asioita,
jotka eivät liity setelin turvaominaisuuksiin.
Haluan, että teet näin.
Ota tämä seteli ja katso sitä viisi sekuntia.
Hyvä on.
Anna se sitten takaisin minulle.
Annan sinulle toisen. Kerro, mitä eroja niissä on.
En huomaa eroa.
Se kuvastaa sitä,
että mitä enemmän laittaa seteliin,
sitä vaikeampi on huomata ilmiselviä eroja.
Nämä setelit ovat hyvin erilaisia.
Jos katsoo niiden hologrammeja,
joka on ainut turvaominaisuus,
josta hallitus maksaa paljon.
Vau. Onpa hienovaraista.
Todella hienovaraista, tästä on kyse.
Koska siinä on niin paljon kaikkea,
on vaikea huomata sitä.
Tämä on... Niin, vau.
Sanoin, että tavoite on
täysin tyhjä seteli,
jossa on hologrammi keskellä,
ja pitää hankkiutua eroon kaikesta häiritsevästä.
Ymmärrän.
Yksinkertaisen setelin
kuluttaja voi tarkistaa nopeasti.
Täsmälleen. Euroopan unionista
se oli hyvä ehdotus,
mutta he päättivät lopulta, etteivät voi tehdä sitä.
Maa näyttää majesteettiselta,
jos sillä on kaunis raha. Se näyttää tärkeältä.
He siis päättivät,
ettei voi olla tyhjää seteliä, jossa on hologrammi,
vaikka se kävisi järkeen.
Liittyykö turhamaisuus siis siihen,
mitä hallitukset haluavat rahaansa?
-Haluavatko he brändätä? -Juuri niin.
On hullu ajatus, että turhamaisuus auttaa vaarantamaan valtion rahan,
mutta kai se käy järkeen.
Haluamme kaikki näyttää hyvältä, mutta kaikilla ei ole varaa siihen.
Siinä brändien väärentäminen astuu kuvaan.
Tuntemiamme brändejä, joista pidämme ja joita puemme päällemme,
väärennetään ympäri maailmaa.
Esimerkiksi aito Hermèsin laukku
voi maksaa yli 100 000 dollaria.
Mutta väärennetyn version saa satasilla.
Siten väärentäjät varastavat 460 miljardia dollaria
laillisilta yhtiöiltä joka vuosi.
Hongkong on maailman finanssikeskus.
Koska se on lähellä Kiinaa,
jossa tekijänoikeuslainsäädäntöä valvotaan harvoin,
Hongkong on markkinapaikka
lähes 25 %:lle maailman väärennetyistä tuotteista.
Mikä on siis aito ja mikä väärennös?
Kuka puuttuu siihen?
Tulin hakemaan vastauksia niihin kysymyksiin.
Kal, tämä on Hongkongin Ladies' Market.
Kävelemme sen läpi ja näemme eri puolilta maailmaa
paljon ihmisiä,
jotka tulevat tänne ostamaan väärennettyjä tuotteita.
Tätä kauppaa ajaa kysyntä sanotaan vaikka USA:sta.
Ted Kavowras, entinen poliisi New Yorkista,
on nykyään kansainvälinen väärennössalapoliisi.
Hänet palkkaavat globaalit brändit, jotka epäilevät, että heidän
tuotteitaan väärennetään.
Jos toimii väärentämistä vastaan
valtiona, poliisina tai yhtiönä...
YKSITYISETSIVÄ
...täytyy hyökätä kaikkiin eri kerrostumiin.
Myyntipisteeseen hyökkääminen
on yksi tapa estää väärentämistä.
Nämä Paul Frankin kuulokkeet.
Täysi väärennös.
-Nämä ovat ilmiselvästi vääriä. -Niin.
Tässä ovat Star Wars ja Spider-Man ja...
Marvelin sarjakuvia, joista on tehty elokuvia.
My Little Pony.
Näiltä markkinoilta turistit tulevat ostamaan tuotteen tai pari,
mutta ulkomaiset suuret ostajat ostavat suoraan tehtaalta.
Mitä tarkoitat suurilla ostajilla?
He ostavat kontillisen ja myyvät ne kotimarkkinoillaan.
-Kontillisen? -Niin, 6-metrisen tai 12-metrisen kontin.
Isot ostajat ostavat siis koko kontillisen näitä tavaroita.
Monta niitä.
-Yritän siis estää tehtaita... -Ymmärrän.
...tuottamasta niitä tänne myytäväksi.
Ted toimii Hongkongin toimistostaan käsin,
joka on täynnä takavarikoituja väärennöksiä
kansainvälisen mysteerimiehen tunnelman keskellä.
Niitä vastaan taistelu ja todisteiden hankkiminen
on työtämme.
Teemme sen esittämällä ulkomaista ostajaa.
Menemme peitetehtävässä
dokumentoimaan heidän tekojaan.
Onpa siistiä.
Esitän arabiprinssiä tai meksikolaista huumekauppiasta.
Tai esitän vain liikemiestä...
Nyt kiinnostaa,
koska kun jään eläkkeelle näyttelemisestä...
Voit näytellä tyylilläni?
Voit palkata minut peitetehtäviin.
Mikä on mielenkiintoisin takavarikoimanne asia?
Luultavasti huumetestivälineet.
On väärennetty
anatominen osa,
jolla voi antaa virtsakokeen.
Pissaava tekomulkkuko?
Niin, ja niitä väärennettiin.
Hetkinen.
Onko tästä aito versio?
Kyllä vain.
Mutta tämä on piraattiversio.
Niin.
Laskivatko tämän valmistajan
tuotot riittävästi?
Kyllä.
Varmaan aika noloa,
jos joku saa tietää, että sinulla on väärennetty tekopenis.
Mutta on väärennettyjä tuotteita, jotka ovat vaarallisia.
-Mitä nuo ovat? -Väärennettyjä sähkökatkaisimia.
Eikä. Eivätkö ne toimi?
Vai onko niissä vähemmän tehoa?
Väärennettyjä tekevät tehtaat
laittavat alumiinia kuparijohtimiin.
Ongelma on, että jos kuparia on vähemmän
ja alumiinia enemmän, se syttyy helpommin tuleen.
-Jukra! -Se on iso turvaongelma.
Mihin tällaiset päätyvät? Kuka ostaa niitä?
Sanotaan, että on rakennusurakoitsija.
Tietääkö hän ostavansa vaarallisia väärennöksiä?
Loppukäyttäjä ei tietäisi.
Tuollainen katkaisija voi sytyttää talon, kun lapset nukkuvat.
Kun puhut heidän kanssaan,
ymmärtävätkö he, mitä tekevät,
eivätkä vain välitä?
-Eivät välitä. -Eivät välitä.
He tietävät. Miten voi olla tietämättä?
He ovat valmiita tähän eivätkä välitä muista ihmisistä.
Tämä alkaa käydä aika synkäksi ja vähän pelottavaksi.
Väärentäjät eivät ole pelkästään matalan tason roistoja,
joka oleskelevat kaduilla.
Heidän toimintansa on monimutkaisempaa kuin tajusin.
Olisipa asiantuntija,
joka voisi kertoa, kuinka synkäksi nämä rikokset menevät.
Alastair Gray on ollut immateriaalioikeusetsivä
yli vuosikymmenen.
Hän sanoo, että Internet on väärennösten ja huijausten seuraava alue.
Tuo katutasolla näkemämme
on vain yksi taso siitä, mihin tämä päättyy,
ja se on kuluttajan näkemä päätepiste.
Mutta se on siirtynyt.
IMMATERIAALIOIKEUSETSIVÄ
Verkossa tehdään nyt enemmän kauppaa.
Internet on kuin villi länsi.
En ajatellut aiemmin verkon osuutta.
Niinkö monet hankkivat näitä?
Kyllä. Se on melkein kuin väärentämisen kehittymistä,
missä se muuttuu brändin väärinkäytöksi.
Jos on brändi ja myy suosittuja tuotteita,
väärentäjät esittävät olevansa aitoja sivustoja
ja ottavat kuvat yhtiön virallisilta sivuilta.
Heillä on logot ja kaikki. Se tuntuu lailliselta.
Siispä ihmiset etsivät löytöjä,
ja heitä huijataan
ostamaan väärennöksiä.
Kuinka moni rikokseen osallistuvista
tietää, mitä tekee?
Luulevatko verkkosivujen kehittäjät, siellä työskentelevät,
työskentelevänsä laillisessa yhtiössä?
Vai tietävätkö he olevansa rikollisella töissä?
Se voi olla molempia. Oli hämmästyttävä tarina,
että Kiinassa oli kokonainen Apple Store,
joka ei ollut Apple Store.
-Älä viitsi. Oikeastiko? -Niin.
Kaikilla oli Genius-T-paidat, täysin brändätyt.
Kaupan työntekijät luulivat olevansa Applella töissä.
-Villiä. -Niin.
Väärentäminen vaikuttaa tavallaan kaikkiin aloihin.
Vuodessa kuolee 700 000 henkeä
väärennettyjen lääkkeiden vuoksi.
Siinä se muuttuu todella pelottavaksi.
Leikitään ihmisten hengillä.
Jos ihmiset ostavat niitä luullen niiden toimivan,
eivätkä ne toimi, niin...
Peli on ohi.
Mitä muita yleiseen turvallisuuteen vaikuttavia on?
On todistettu, että terroristit voivat käyttää väärennöksiä
hyökkäystensä rahoittamiseen.
Pariisin hyökkäykset tammikuussa 2015.
Chérif Kouachi oli ostanut verkossa väärennöksiä Kiinasta.
Hän myi niitä torilla Pariisissa
ja ansaitsi 30 000 - 50 000 euroa,
joilla hän maksoi matkat Omaniin
ja Jemeniin saamaan koulutusta al-Qaidalta.
Hyvät hyssykät.
Pariisin hyökkäyksen rahoittajina
olivat väärennettyjä T-paitoja ja tuotteita ostaneet.
Niin.
Aivan hullua. Todella surkeaa.
Sijoituksen tuotto on mahtava.
Jos tuottaa T-paidan alle dollarilla
ja hankkii siihen tavaramerkin,
voittomarginaali voi olla valtava, jos myy sen 400-kertaiseen hintaan.
Harvat väärennysrikokset johtavat vankilatuomioon.
Useimmissa tapauksissa saa pienen sakon,
ja sitten voi ryhtyä siihen taas.
Miksei ryhtyisi, kun saa niin paljon tuottoa?
Tiesin, että väärentämisen tutkiminen
voisi johtaa minut rikolliseen alamaailmaan,
mutta toivoin sen olevan
kiva Hurjapäät-tyylinen rikollinen alamaailma,
jossa on nopeita autoja, siistejä lempinimiä ja muuta.
Hetki. Seuraavaksi tapaan tyypin nimeltä
Trappy. Se ei ole epäilyttävää.
Ja tapaamme syrjäisessä paperivarastossa,
joka näyttää Dunder Miffliniltä, jossa kummittelee.
Mikä paikka tämä on?
Onko se droonien kilparata vai paperivarasto?
-No... -Kai molempia.
Viikolla tämä on paperivarasto.
Viikonloppuina rakennamme kilparatoja tänne.
Meillä on videolasit.
Näemme siis droonin näkövinkkelistä.
Drooni on sinun jatkeesi.
Sitä ohjataan kaikenlaisissa ympäristöissä.
Se tapahtui ilmassa. Ei hätää.
TOIMITUSJOHTAJA
Trappy ei pelkästään kilpaile drooneilla viikonloppuisin varastossa.
Hän omistaa myös Team BlackSheepin,
joka valmistaa laajaa valikoimaa droonien osia
ja lisälaitteita harrastajille.
Ongelma on, että drooniteollisuus
on hyvin altis väärennöksille.
Trappyn yhtiö ei ole riittävän iso palkkaamaan ketään Ted Kavowrasia.
Miten hän pysyy väärentäjien edellä?
Kokoisemme yhtiön,
varsinkaan tällä alalla,
ei ole kannattavaa valvoa patentteja
tai edes hankkia niitä.
Koska kun saamme patentin,
tuote on jo vanhentunut.
Millaisia erilaisia väärennöksiä te kohtaatte?
Erottelemme kolmenlaisia ihmisiä.
On suorat väärentäjät,
jotka valmistavat täysin omalta tuotteeltasi näyttävää tuotetta,
jossa on sinun brändisi.
Sitten on kloonaajat.
He valmistavat tuotteeltasi näyttävää tuotetta,
mutta laittavat oman brändinsä siihen.
Ja kopioijat
suunnittelevat tuotteesi uudelleen.
He purkavat tuotteesi,
selvittävät siihen käytetyn teknologian,
tuotesuunnittelun ja innovaatiot
ja käyttävät niitä omassa tuotteessaan.
Yleensä vie noin puoli vuotta,
että kunnon kopio julkaistaan markkinoille.
Mutta sekin aika on vähentynyt nopeasti.
He alkavat ottaa kiinni.
Onko siitä haittaa teille? Mitä osia...?
Oikeat vahingot tulevat kopioijilta,
jotka ottavat innovaatiot
maksamatta tuotekehityskuluista.
Sitten he voivat hinnoitella tuotteen halvemmaksi,
ja meidän täytyy seurata.
Miten taistelette sitä vastaan?
Olemme hyvin luovia tavoissa, joilla taistelemme ongelmia vastaan.
Kun meitä kopioidaan, yritämme julkaista uusia innovaatioita
ja aloittaa koko syklin alusta.
Esimerkiksi tämä tuote tässä.
Tämä on kaukosäädinlinkki.
Kantama on 100 kilometriä.
Se on kehittämämme hyvin innovatiivinen tuote.
Siinä on paljon tuotekehitystä.
RF-asiantuntijat työstivät sitä yli kaksi vuotta.
Sen kopiota myydään nyt kustannushinnalla.
Mutta kaksi vuotta sitten
ennakoimme tämän,
ja meillä on salaisia ominaisuuksia, joita ei ole avattu vielä.
Siistiä.
Ajan mittaan julkistamme uusia innovaatioita,
jotka ovat jo tuotteessa,
ja pakotamme kopioiden ostajat
ostamaan uudestaan.
Se on heille pidemmän päälle kalliimpaa,
ja lopulta he yleensä tajuavat
ostaa aidon tuotteen.
Droonimarkkinat lentävät eteenpäin
mahtavalla uudella teknologialla,
jota heidän ei olisi tarvinnut keksiä, jollei kopioijia olisi ollut.
On vaikea uskoa, että innovatiiviset tahot ja kopioijat auttavat toisiaan.
Mutta se on yhtä lailla osa luonnollista taloutta
kuin luonto.
Keksijöiden ja kopioijien suhde
vastaa metsästäjän ja haaskaeläimen suhdetta.
Luoja, olen vahva.
Olen paras murhaamaan kaltaisiasi.
Ne ovat kehittäneet symbioottisen suhteen,
vaikkakin joskus riitaisan.
Eikä! Kappas tuota!
Näyttää mahtavalta. Lasketko leikkiä?
Hetkinen. Häivy, korppikotka.
Häivy!
Tämä tasapaino säilytetään taloudessa
immateriaalioikeuksien suojilla, jotka tunnetaan patentteina.
Omistan oikeudet tähän tappoon.
Omistan ne, joten peräänny.
Hyvä on. Ymmärrän.
En saa tuoretta lihaa.
Saan odottaa sen mätänemistä kuin toisen luokan kansalainen.
Juuri niin.
Hyvä on.
Metsästäjä, kuten keksijä...
Onpa mureaa.
...palkitaan kovasta työstään väliaikaisella monopoliasemalla...
Onpa hyvää.
...jolloin se saa yksin ahmia innovaationsa hyödyt.
Älä viitsi. On aika. On minun vuoroni syödä.
Ei!
Silmäni!
Tämä on minun. Tämä koko juttu.
Syön vähän huomenna
ja vähän sitä seuraavana päivänä.
Lisäsuojani ansiosta.
-Lopeta! -Minulla ei ole kiire.
Nokkani!
Taidankin ottaa pikku nokoset.
Näin innovaatiota vähennetään, kun patenttisuoja on liian vahva.
Keksijä ei ole motivoitunut metsästämään seuraavaa läpimurtoa.
Mutta jos suojelua ei olisi,
haaskaeläimet kävisivät heti kimppuun.
Kimppuun vain, pojat. Mässäilkää ruholla.
Mitä? Älkää viitsikö.
Kyllä vain.
Tässä haaskaeläin muuttuu harmittomasta siipeilijästä tappavaksi loiseläimeksi.
On korppikotkien aika!
Jos metsästäjä ei saa hyötyä työstään...
Onpa inhottavaa.
...sillä ei ole resursseja metsästää seuraavaa eläintä.
Aivan kuin silloin, kun keksijät eivät saa rahaa tuotteistaan,
heiltä puuttuu rahoitus tutkia ja kehittää
seuraavaa suurta innovaatiota.
Tiedätkö, kuinka kauan kyyristelin pusikossa
vaanimassa tätä, senkin epämuodostunut kalkkuna?
-Hetkonen! -Hetkonen!
Luonto, kuten talouselämä, voi olla raaka.
Minä häivyn.
Onnea antiloopin metsästykseen omillasi.
Hyvä on.
Tässä skenaariossa, ilman metsästäjää
tarjoamassa ekosysteemiä ylläpitäviä kestejä,
molemmat kuolevat.
Niiden nahka revitään niiden näivettyneistä raadoista,
ja jos ne ovat onnekkaita, niistä tehdään takkeja.
-Ptruu! -Kuulemme sinut.
Ei yhtään siistiä.
Anteeksi.
En kunnioituksesta pukisi sinua ylleni.
Kiitos, enkä minä sinua.
-Kiitos. -Niin.
-Toivottavasti opit jotain. -Niin.
-Mukavaa päivänjatkoa. -Samoin.
Nähdään.
KALIFORNIA
Vapaus kopioida muiden ideoita on tarpeellinen osa innovaatiota.
Jotkut alat kukoistavat ympäristössä,
jossa kopioijat ja keksijät elävät harmoniassa.
Oikein toimivat
voivat ansaita valtavasti rahaa.
Ihanaa jäljitelmissä luksussuunnittelijalle
on se, että ne ovat kuin porttihuume.
Ottaa pienet hatsit ja innostuu brändistä.
Kun pukee jäljitelmän päälleen, ajattelee:
"Vau. Haluaisin aidon Guccin."
Se on siis muotiriippuvuuden heroiinia.
Johanna Blakley johtaa mediaan keskittyvää aivoriihtä,
joka on tutkinut USA:n immateriaalioikeuslakeja
ja niiden vaikutusta innovaatioon.
Mitä eroa on jäljitelmällä ja väärennöksellä?
Jäljitelmä on laillinen
muotialalla.
Se tarkoittaa, että joku on perustanut mallinsa
jonkun toisen malliin.
Kukaan ei omista sitä.
Mitä muotialalla omistetaan,
ja minusta tämä on hyväksi liiketoiminnalle,
on oma nimi.
Omistetaan rekisteröity tavaramerkki, brändi.
Mielenkiintoista.
Yksi syy siihen, miksi todella kalliissa laukuissa
on paljon logoja,
on se, etteivät jäljittelijät voi kopioida niitä.
Ymmärrän.
Jos logo on erottamaton osa mekon mallia,
sitä on todella vaikea kopioida.
Silloin kuluttajat ymmärtävät,
mitä he ostavat.
Se on hyvä asia. Ihmisten pitäisi tietää.
He tekevät perustellun valinnan.
Ymmärrän, mitä sanot.
Jos huippubrändi myy käsilaukkua...
Paljonko käsilaukut maksavat?
Hävyttömästi.
-Hävyttömiä hintoja. -Tuhansia?
-Kyllä vain. -10 000 dollaria laukusta?
-Kyllä vain! -Onko se normaalia?
-Enemmän? -Mene Barneysille!
-En! -Eijei.
Tulet ällistymään.
Hyvä on. Sanotaan 10 000 dollaria laukusta,
ja muut tekevät samanlaista laukkua,
mutta siitä puuttuu logo.
-Käykö se päinsä? -Täysin.
Koska muotituotteet ovat käyttöesineitä.
Koska ne on tarkoitettu hyötykäyttöön,
ne eivät kuulu tekijänoikeuden suojelun piiriin.
Se on ironista, koska ajattelemme muodin
olevan mielikuvituksellista, kivaa
ja täysin tarpeetonta.
Unohdamme pohjimmaisen tarkoituksen,
joka on peittää alastomia kehoja.
Mitä hyötyä siitä on?
Juuri sen takia, koska tekijänoikeuden suojaa ei ole,
muodista on tullut taidetta.
On valtavasti kannustimia
sisäänrakennettuna alalla,
jossa voi tulla kopioiduksi milloin hyvänsä.
Luksussuunnittelijoiden
kopioimisesta on tullut tiedettä.
Tietenkin he valittavat siitä,
mutta kun tyyli on lopulta kopioitu,
on edelläkävijä.
Sinua on kopioitu.
Olet ymmärtänyt ajan hengen.
Kruunu on sinun.
Mutta se tarkoittaa, että edelläkävijöiden
on syytä painua helvettiin sieltä.
-Täytyy siirtyä seuraavaan juttuun. -Se ei ole enää siistiä.
Ei lainkaan.
He eivät voi kuulua laumaan.
Eijei.
Selvä.
On todella mielenkiintoista,
että on monia muita aloja, joita ei voi suojata tekijänoikeudella.
Kokkaus. Kokit eivät omista reseptejään.
Huonekalut.
Koska ne ovat käyttöesineitä,
edes kuuluisimmat suunnittelijat eivät omista mallia.
Koomikotkin.
Koomikot kehittävät omat tyylinsä, koska eivät omista vitsejään.
Ironista on, että se on hyväksi liiketoiminnalle.
Kun jatkuvasti luo halua uusiin tuotteisiin,
se on hyvästä markkinatataloudessa.
Mestarillinen innovaatio voi tarkoittaa hienoa uutta ideaa
tai innovatiivista tapaa varastaa jonkun toisen idea.
KALIFORNIA
Jos on yksi kaupunki, joka tunnetaan yhden alkuperäisen idean ottamisesta
ja sen luovasta jatkamisesta loputtomiin, se on Hollywood.
Ole hyvä.
Asylumin syövereihin.
Tervetuloa Asylum Studiosiin,
joka on tunnettu kuuluisimmasta luomuksestaan, Haihurrikaanista.
Saatat tunnistaa tämän pahan pojan.
Se on hai, joka paloi Haihurrikaani 3:ssa
saapuessaan kiertoradalle.
Tietenkään hai ei selvinnyt.
-Raukkaparka. -Tragedia.
Haihurrikaaneja on kuusi, mutta David Latt ja hänen kumppaninsa Paul Bales
rakensivat imperiuminsa mockbustereille.
He ovat tuottaneet yli 250 elokuvaa
ja tekevät tuottoa yli 30 miljoonaa dollaria vuodessa.
-Teittekö Thorin? -Teimme version Thorista.
-Tekijänoikeusvapaan version. -Mielenkiintoista.
En tajunnut, että se oli...
Eivät hekään.
Täällä on...
Mitä epävarmempi on siitä, mitä elokuvaa katsoo,
sitä menestyneempiä he ovat.
Teidät tunnetaan mockbusterien tekemisestä.
Voitteko kertoa, mitä ne ovat?
Pidän siitä termistä. Onko se oikea?
On se. Sillä on tavaramerkki ja kaikki.
Se on totta.
Jos joku yrittää varastaa sen, hän on pahassa pulassa.
Mockbustaus on studioiden sen hetkisen työn
peesaamista.
Jos on elokuva valtavista muuttuvista roboteista,
jonka nimi on Transformers, teemme luultavasti Transmorphersin.
Ulos!
Kutsukaa tiimi pudotuspaikalle. Blackthorn, häivy hittoon sieltä.
Mainitsit isojen studioiden
töiden peesaamisen. Mitä peesaaminen on?
Se on ystävällisempi ja hellempi sana,
jota studiot ovat käyttäneet vuosikymmeniä.
Se on samaa kuin mockbustaus.
He katsovat mitä...
Paramount katsoo, mitä Warner Brothers ja Universal tekevät.
"He julkaisevat Star Wars -elokuvan.
"Parasta tehdä toinen avaruuselokuva
"hyödyntääkseni sitä,
"koska sen ympärillä on paljon julkisuutta ja lehdistöä."
Vuosia sitten julkaistiin Da Vinci -koodi,
ja me julkaisimme elokuvan nimeltä Da Vinci Treasure.
Oliko studiolla ongelma teidän versionne kanssa?
He eivät tainneet pitää omasta versiostaan.
Kyllä, mutta sillä ei ollut mitään tekemistä sisällön kanssa.
Se oli markkinointia. Studio sanoi:
"Teidän fonttinne A muistuttaa liikaa meidän fonttimme A:ta."
Vaihdoimme fonttia,
ja elokuva julkaistiin suunnitelman mukaan.
Elokuva-alalla nähdään jatkuvasti huomattavan samanlaisten tarinoiden
menestyvän hyvin markkinoilla.
Vuonna 1998 lentävät kivet avaruudesta melkein tuhosivat Maan. Kahdesti.
Ensin tuli Deep Impact ja kaksi kuukautta myöhemmin Armageddon.
Te nuoremmat nörtit voitte vaihtaa nämä elokuvat
Kostajiin ja Justice Leagueen.
Mielenkiintoni tähän on vähän itsekäs,
koska olen näyttelijä.
En pidä ihmisistä, jotka tekevät piraattiversioita elokuvistamme.
Ensimmäinen DVD-painos Harold & Kumar - täydellisen hampurilaisen metsästyksestä
tuotti 50 miljoonaa dollaria.
Luulen. Jos muistan oikein.
Sitten ihmiset latasivat sitä verkosta ilmaiseksi ja laittomasti.
Se oli menetettyä rahaa.
Toisaalta on olemassa pornoparodia
Harold & Kumar 2: Pako Guantanamosta -elokuvasta,
ja se on minusta hienoa.
Koska he muuttivat sitä riittävästi,
jotta oli selvää, mitä he tarkoittivat.
Sen nimi oli Farold & Fubar tai jotain.
Mihin raja vedetään immateriaalioikeuksien kohdalla?
Miten varmistatte, ettette riko immateriaalioikeuslakia,
mutta hyödynnätte silti sitä,
mitä luulette yleisön haluavan?
Täytyy ymmärtää, mitä piratismi on
verrattuna mockbustaukseen tai peesaukseen.
Jos lataa Transformersin tai Transmorphersin
laittomasti maksamatta oikeudesta katsoa sitä,
niin varastaa.
Ero siinä, mitä me teemme,
on, että teemme elokuvan roboteista.
Emme varasta sisältöä emmekä tähtiä.
Mark Wahlberg ei esiinny elokuvassamme.
Meillä on Mark Stahlberg.
Ei, se on pornoversio.
Se on pornoversio.
Kukaan ei aseta Da Vinci Treasurea Oscar-ehdokkaaksi.
Mutta on esimerkkejä siitä, miten kopiointi
johtaa innovaatioihin, jotka edistävät alaa
sen pidättelemisen sijaan.
Ajattele reseptilääkkeitä.
FDA myöntää patentit uusille lääkkeille,
jotta yhtiö voi ansaita rahaa niiden kehittämisestä.
Mutta kun patentti raukeaa,
geneeriset versiot saapuvat
mahdollistaen lisäkilpailun ja paljon matalammat hinnat.
Ruokakauppasi merkittömissä tuotteissa
voi olla samat ainesosat kuin merkkituotteissa,
mutta ne maksavat vähemmän, koska niitä ei mainosteta
eikä niissä ole hienoja pakkauksia.
Jos talous saavuttaa tasapainon
immateriaalioikeuksien suojelemisen
ja kopioijien innovaation edistämisen sallimisen välillä,
tai että he pystyvät toimittamaan tuotteita parempaan hintaan,
väärentämisellä vaikuttaa olevan roolinsa,
vaikkei se ole sankari.
Joskus väärennökset johtavat innovaatioon,
joskus johonkin synkkään paskaan
ja joskus ne vain johtavat tähän.
Mutta elokuvanerot, jotka tekivät tämän taideteoksen,
eivät antaneet näyttää sitä sinulle.
Me kunnioitimme heidän immateriaalioikeuksiaan
ja teimme oman versiomme.
Näyttelemistä!
Niin.
Voi vittu.
Haluan tarkastaa lihan ennen kuin syön sitä.
Paskaa lihaa.
Uskomatonta.
Tiedätkö, kuinka kauan kyyristelin pusikossa
vaanimassa tätä kuin perverssi?
Olet ainakin pukeutunut niin.
Miten kehtaat?